Din episoadele anterioare...
Am ajuns la imperiul secret al Portugaliei.
- Ordinele sunt încă valabile. - Ce mai e valabil?
- Echipajul meu e în viață? - Vă rog!
Unul a fost executat. Restul sunt prizonierii lui Yabushige.
Sora doamnei Ochiba, nora mea, e în chinurile facerii.
Sau dna Ochiba a fost luată ostatică pentru a-ți garanta siguranța?
Mamă!
Vă alegeți aliatul greșit.
De-acum vom fi mereu ostaticii lor.
Am primit o altă ofertă.
Regent?
Răspunsul tău oficial, te rog.
Mă plec în fața ta.
Mă voi preda în fața seniorului Ishido.
- Se predă. - Iată-l pe marele războinic!
Pe cel care și-a cuprins vasalii într-o sufocare tăcută!
Toți sunteți morți!
Să-i crape capul pe piatră... La moartea asta nu m-am gândit.
Consemneaz-o în jurnalul nostru.
Aș clasa-o sub fierberea în ceaun, dar mai sus de a fi mâncat de câini.
Armata va adăsta la marginea orașului Edo. Vor aștepta ca Toranaga să-și plângă fiul.
- Cât timp? - Cele 49 de zile tradiționale.
Și pe urmă?
Ne vor duce la Osaka.
Seniorule...
Regret pierderea suferită.
Seniorul mi-a spus să ți le dau înainte să intri în oraș.
Pentru serviciile tale.
Când ne predăm, nu ești obligat să ne însoțești,
dacă tot nu vrei să rămâi cu noi.
Fuji va administra pământul până te întorci,
dar nu știu cum te vor trata succesorii seniorului.
Grozavă strategie are! Măcar Nagakado-san a murit luptând.
Oamenii tăi sunt aici, în oraș. Echipajul tău.
Cred că aștepți să vă vedeți.
De tălmacea mea ce se alege?
Mariko-san, nu te duce la Osaka!
Loialitatea îmi interzice să fac altceva.
BAZAT PE ROMANUL LUI JAMES CLAVELL
SHOGUN
CAPITOLUL OPT: GENUNEA VIEȚII
S-a predat. Șiretlicul tău a dat roade.
Un măreț Minowara să-și găsească sfârșitul într-un mic sat de pescari...
Cine-ar fi crezut?
Încă e în perioada de doliu.
Până nu îl vom vedea supus, cu capul lipit de podea,
nu vom scăpa de amenințarea lui.
Pentru a întări alianța, poate ar trebui să ne facem publice intențiile.
Pactul nostru nu e amenințat.
Cât timp am fost în serviciul lui Taikō, am fost fascinat de persoana ta.
Erai consoarta lui preferată, neasemuită în putere, grație și curaj.
Dacă ai văzut acele lucruri, să știi că erau inspirate de seniorul nostru.
L-am admirat pe seniorul nostru,
dar să nu ne prefacem că era un om bun.
Nu doar că am supraviețuit vremurilor, dar ne-am făcut aici un rost.
Propun să ne consolidăm legătura prin căsnicie.
Ce spui?
Te rog să chibzuiești asupra ofertei.
Ce putem spune despre seniorul Nagakado?
Voia să fie oricui pe plac.
Spunea povești lungi, care nu aveau final.
Odată a căzut din pom și și-a rupt mâna.
N-a spus nimănui câteva zile, ca să creadă lumea că era curajos.
Chiar era curajos.
În același timp, era un nesăbuit.
O rușine!
Dacă-mi dați voie...
E greu de crezut că seniorul Nagakado nu e aici, cu noi, în seara asta.
I-ar fi făcut plăcere să audă
cum îl cinstim.
Dar nu e aici.
Fiindcă seniorul a ales să se predea,
să-și spintece burta în fața șarpelui de Ishido.
Seniorul Nagakado n-a putut accepta asta.
Așa nesăbuit cum era,
viața lui...
era dedicată unui singur lucru.
Numelui seniorului său, seniorul Toranaga.
Să lipsească de la înmormântarea propriului fiu...
Mi s-a spus că seniorul Toranaga s-a îmbolnăvit grav în călătorie.
Nici tu nu l-ai văzut?
Discursul de aseară al nepotului meu...
E doar un băiat, dar are dreptate în multe privințe.
Uite cum protestează generalii lui din Edo, purtând armura!
Unii încă n-au renunțat.
De ce să nu intrăm în Osaka cu arme și tunuri?
Vei merge singur la Osaka.
Ca o condiție a predării noastre,
Ishido a cerut să duci armele și tunurile înapoi la Osaka.
Bunicul ei trebuie să fie tare mândru.
Da, sper că va fi.
Seniorul Toranaga n-a venit încă să-și vadă nepoata?
Am auzit că e bolnav de când s-a întors.
Ai vești de la sora ta din Osaka?
Doar din scrisoarea oficială.
Mă asigură că, după ce Toranaga se predă lui Ishido, familia mea va fi cruțată.
În afară de asta, nimic.
Știi cum poate fi doamna Ochiba.
Fiecare suferă în propriul fel.
Ea își ascunde suferința.
Seniorule Buntaro, bine ai revenit la Edo!
Mă bucur că am ajuns acasă, doamnă Rin.
Seniorul Toranaga îți cere să mergi la el după-masă.
Înțeleg.
- Vă las singuri. - Rămâi, te rog! Nu voiam să vă deranjez.
Sunt vremuri grele în Osaka.
Aș vrea să-i pregătesc ceai soției mele. Ce zici?
Accept.
Dar ți-am dat ieri lemne de foc!
Înțeleg, dar nu vreau lemne de foc! Vreau...
Prietenul meu vrea mai multe lemne de foc.
Iartă-i barbarului lipsa manierelor.
Mulțumesc pentru amabilitatea de a tălmăci, părinte, dar te înșeli.
Vreau cărbune. Încălzește mai bine.
Recunosc că sunt impresionat. Te-ai descurcat bine aici.
Mulțumesc, părinte.
Diseară, lotus, te rog!
Dau peste catolici mișunând în orice cotlon din țara asta.
Sunt ca gândacii.
Nu pentru tine am venit la Edo. Am treburi urgente cu Toranaga-san.
E ciudat că locuiești în oraș.
În mod normal, un hatamoto are locuința pe domeniul castelului seniorului său.
Ce planuri ai acum, că te-a eliberat?
Pentru început mă voi întâlni cu echipajul și voi urca la bordul vasului meu.
Apoi voi vizita Corabia Neagră, despre care am auzit.
Spune-mi, vei purta hainele astea când te vei întâlni cu oamenii tăi?
Da.
Așa intenționez.
Mersi, părinte.
Doamnă Maria!
Mă bucur că ești teafără.
- Mi-aș dori să fie vremuri mai vesele. - Cum e seniorul tău?
Nu l-am văzut de când ne-am întors în oraș.
Ați auzit că seniorul Ishido a determinat Consiliul să-i accepte voința.
- Sigur că știm asta. - Înțelegerea legată de Corabia Neagră...
Biserica s-a străduit din răsputeri,
dar seniorii Kiyama și Ohno n-au putut fi convinși să ni se alăture.
Am aflat toate astea de la spionii mei. Ai venit până aici pentru atât?
Mariko, de acum înainte vei tălmăci pentru părinte,
fiindcă biserica nu e aliata noastră
și nu am încredere să ne vorbească limba.
Seniorule, dă-mi voie...
Nu biserica m-a trimis în misiune. Am venit de capul meu.
Tălmaciul spune că nu a venit aici la ordinul bisericii.
Știu că sunt vremuri grele, mulți oameni din Edo și-au pierdut speranța.
Nu și eu!
Doamna Ochiba l-a manipulat pe Ishido pentru că te urăște
și nu văd un motiv pentru furia ei.
Ochiba nu are motive să-ți fie dușman, dar ea îl controlează pe Ishido.
Nu pot schimba faptul că mă urăște.
Tu îl iubești pe Moștenitor, nu ca Ishido.
Dacă te aliezi cu mama lui, se va putea întoarce împotriva lui Ishido.
Crede că poți face o alianță cu Ochiba.
Tu ce crezi?
- Vrei să auzi ce cred eu? - Da.
Tălmaciul are dreptate.
De ce?
Nu Osaka e dușmanul nostru, ci Ishido!
Dacă ne aliem cu doamna Ochiba,
drumul lui Ishido spre putere va fi blocat,
fiindcă armata Moștenitorului va fi aliata noastră.
Tu ai cunoscut-o mai demult.
Crezi că, vreodată,
Ochiba s-ar alia cu mine?
Nu cred că tu ești dușmanul ei.
Cred că teama e dușmanul ei.
Mai degrabă mi-ar îngropa capul în pământ.
Ce e? Vorbește!
Chipul tău are culoarea înfrângerii.
Nu-ți stă în fire!
Pentru mine...
victoria asta ar avea un preț prea mare.
Aleg o înfrângere pașnică.
Așa îi abandonezi pe cei care nu te-ar abandona niciodată!
Taci!
Dacă-ți voiam sfatul, ți-l ceream.
Anunță-mi vasalii că ne întâlnim mâine. Am auzit că mi-au nesocotit voința.
Au purtat armură la înmormântarea fiului meu.
- Seniorule! - Fiul meu e mort!
Nu vreau să mai fie vărsare de sânge.
Vreau un legământ semnat de ei.
Că mă vor însoți când mă voi preda.
Spune-i părintelui că sunt recunoscător că a încercat să-mi schimbe soarta.
S-a ținut de cuvânt, așa că am să mă țin și eu.
Poate construi o biserică nouă în Edo. Terenul i-a fost pus deoparte.
Am o singură rugăminte.
Să se întoarcă la Osaka și să le spună ce a văzut aici.
Nu vreau decât o moarte liniștită.
Va lupta.
De unde știi?
Altfel, seniorul nu l-ar fi trimis la Osaka cu acel mesaj.
Frumusețea naturii
Iarna se va sfârși în curând.
Așa e.
Mirosul prunelor
se desprinde de flori și frunze și se pierde în depărtare.
Mintea mea e atrasă de pâcla îndepărtată în care vântul poartă mirosul.
Ai dori un ceai?
Aș fi onorată.
Ritualul tău a fost minunat.
L-am făcut doar pentru tine.
În ciuda spuselor tatălui meu, cred că vom muri în Osaka.
Poate că de aceea este atât de însemnat acest ceai.
Îmi amintesc primele noastre zile împreună.
Eram fericiți.
Eu nu îmi amintesc limpede.
Încă ești sub vraja pilotului?
Hai să mergem la moarte la noapte!
Doresc să ți-o ofer, în sfârșit.
Protestând față de capitularea seniorului și față de dușmani,
să întâmpinăm moartea împreună.
Să pășim în uitare ca soț și soție.
Nici măcar acum nu înțelegi.
Ce mi-ai refuzat tu...
n-a fost moartea.
A fost o viață pe care nu mi-o puteai oferi.
Mai degrabă aș trăi o mie de ani
decât să mor așa cu tine.
Oamenii tăi stau la funayado.
De luni bune beau tot sake-ul din zonă.
O să ne bucurăm când o să plece.
Cu toții!
Pute ca piața de pește la reflux!
Ce e? Hai, frumoaso! Tu ești cocota mea faină!
Întoarce-te!
Vino aici! Ești frumoasă!
Pilotule?
John Blackthorne! Tu ești?
Salutare, Salamon! Ce mai faci?
Am crezut că ai murit.
- Câți am mai rămas? - Șase. Abia mai rezistăm.
Sigur...
Am primit permisiunea să ne întoarcem pe Erasmus.
Am prieteni și oameni pe care-i putem instrui.
- Deja am instruit câțiva cu tunurile. - Pentru ce?
Ca să ne ajute să ajungem acasă.
Nu...
Unde vrea pilotul să ne ducă de data asta?
Poate în Africa? Sau înapoi în Americi?
Dacă tot ești aici, pilotule, spune-mi ceva.
Când am plecat din Santa Maria,
chiar erau corăbii spaniole la sud și la nord de noi?
Trebuia să venim aici?
Detest gândul că toate lunile astea ne-am stins pe picioare
pentru ambițiile pilotului nostru!
Primul englez ce a trecut prin strâmtoare, gata să intre în istorie!
- Aveam ordine. - Ne puteam întoarce acasă, știi bine!
Ordinele au expirat când Căpitanul General a dat ortul popii.
Suntem aici, câți am mai rămas, din cauza ta!
Vorbesc eu cu restul.
- Întâi dă jos fustele! - Reparăm carena, o curățăm.
- Dacă mai e nevoie de oameni, aduc. - Scoate-ți fustele!
Nenorocitule!
Să mergem!
Ia-le, jegosule!
Spune-i că știu că am avut neînțelegeri în trecut.
Dar acum nu am prea multe opțiuni.
Regretă că nu are de ales, dar a venit la tine din disperare.
Ce vrea?
M-am oferit să lupt pe mare pentru Toranaga-san, împotriva dușmanilor lui.
Acum, el e hotărât să moară.
Asta e! Soarta!
Acum doresc să fac alianțe
care să ajute țara aceasta economic și strategic.
Încă am corabia. Pot instrui un echipaj. Vreau doar un steag sub care să navighez.
- Vrei să navighezi pentru Yabushige-san? - Nu vreau, e un nemernic.
Dar adevărul e că e un nemernic curajos. De-asta îl rog.
Crede că seniorul nostru va muri în curând
și dorește să navigheze pentru tine.
Cred că are impresia greșită
că nu vrei să te alături seniorului Toranaga în Osaka.
Ce rușinos!
Nepotul meu are dreptate. Refuz!
Yabushige-san te refuză politicos.
Pilotul se înșală crezând că Toranaga a renunțat la tot.
Nu știu ce pune la cale bătrânul, dar nu vrea să se predea.
Și Yabushige-san e alături de Toranaga-san.
- Doar tu renunți la el. - Vă mai explic o dată.
Nu poți explica trădarea! Mai ales împotriva seniorului tău.
Nu am obligații față de el, a spus-o foarte clar.
Dacă ar fi în locul meu, ar proceda la fel.
Arma asta nu e a mea.
Sincer să fiu, mi-e jenă s-o port.
Poate că preț de o clipă
m-am mințit că într-o zi aș putea aparține acestei lumi,
dar acea clipă a trecut de mult.
Spune că știe că locul lui nu e în Japonia.
Acestea fiind spuse,
propriii oameni
îmi par
străini.
Nu știu ce spune asta despre mine, dar știu că trebuie să-mi salvez viitorul.
Crede că nu are de ales decât să-și salveze viitorul.
De când te-am văzut aproape de moarte
pe stânca aceea, acum multe luni,
am știut că înțelegi cât e de important să-ți iei soarta în propriile mâini.
Își amintește când ai fost aproape de moarte, pe o stâncă,
și crede că știi ce înseamnă să-ți controlezi singur soarta.
Având în vedere că e străin, am să-i iert greșeala.
Nu l-aș trăda niciodată pe Toranaga-san.
Am fost chemați la castel ca să semnăm supunere față de el
și asta am de gând să fac.
Îți refuză oferta. Spune că înseamnă trădare față de senior.
Loialitatea are un început, dar nu are sfârșit.
Altfel nu ar fi loialitate.
Dar devine rapid insignifiantă când ordinul înseamnă să te sinucizi.
Vrei să tălmăcesc asta?
Sau îmi spui mie?
Porțile principale vor fi aici.
Casa mea de ceai va fi aici.
Kiku va avea o odaie în altă casă.
Eu nu văd nimic aici.
E o idee la care a visat toată viața.
Cred că e minunat să o vadă împlinindu-se.
Munca ta a ajutat-o să obțină ce vrea.
Să-mi slujesc stăpâna e cea mai mare mândrie a mea.
Crezi că loialitatea ar putea însemna vreodată un deserviciu
sau chiar să facă rău?
Nu.
Nu mai știu pentru ce lupt.
Dacă privești și nu vezi nimic, trebuie să privești mai atent.
Seniorul Toranaga a fost foarte generos dăruindu-ți pământul ăsta.
E între cele mai bune din oraș.
Acolo cine e?
Vecinele tale! Am auzit că sunt curtezane.
Curtezane...
Bună dimineața, doamnă Daiyoin! Ți-am adus ceai și sawara ta preferată.
Chemați un doctor!
A făcut un atac cerebral azi-dimineață.
Nu putem decât să îi oferim confort.
Am știut că acest chip mă va însoți când voi muri.
Toată forța ta și tristețea...
Renunță la jocurile astea!
Promite-mi că eliberezi ostaticii.
Ishido vine de nicăieri și nu înseamnă nimic.
Vrei ceva care să-ți ușureze durerea, doamnă Daiyoin?
Spune-i fiului nostru să mă caute în Pământul Pur.
Uite ce am făcut...
Mâine, Yabushige va pleca la Osaka.
Pe lângă faptul că-i va duce armele mele lui Ishido,
îi va înmâna și numele celor care mă vor însoți în capitulare.
Am nevoie de iscăliturile voastre pe această listă.
Seniorule, nu putem accepta ceea ce trebuie să fie un truc.
Nu e niciun truc.
Iertare, seniorule,
dar nu te putem urma pe acest drum al înfrângerii!
- Refuzați să vă îndepliniți datoria? - Datoria noastră e să te sfătuim.
Dacă rămâi la Edo, Ishido va fi obligat să lupte cu noi aici.
Va distruge orașul!
- Să încerce! - Ce contează mai mult?
Supraviețuirea clanului nostru sau Japonia?
Lupta mea a fost decisă.
Seniorule...
dacă nu te răzgândești...
atunci eu...
îmi fac seppuku pe loc.
Cu toții puneți la îndoială supunerea față de mine?
Trădătorii să mărturisească de îndată!
Dacă te predai Osakăi, îți trădezi moștenirea!
Tăcere!
E o discuție între mine și seniorul Toranaga.
Singurul meu prieten!
Seniorule,
eu...
am stat alături de tine de când erai un mucos.
Atunci mori alături de mine în Osaka.
Renunți la toate cele pentru care am luptat.
Eu am hotărât!
Acum trebuie să te hotărăști tu.
Așadar, crezi în moartea fără sens.
Seniorule! Vasalii tăi vor muri în zadar!
Să moară.
Seniorule! Te rog, oprește-l!
S-a hotărât să fie împotriva mea.
Nu voi ceda.
Seniorule Toranaga...
Înseamnă că ne luăm rămas-bun.
Buntaro, adu-mi sabia și secondează-mă!
Te voi urma în moarte.
Nu.
Tată...
Te rog!
Tu trebuie să trăiești.
Vei ști cum e să fii respins.
Nu-l abandona pe seniorul nostru,
chiar dacă el pare să se fi abandonat.
Acum secondează-mă!
Seniorule Toranaga, e curată nebunie!
Oprește-l!
Iertare!
Îmi cer iertare.
Nu ești de acord cu ce s-a întâmplat azi?
Azi am suferit toți o mare pierdere.
Nu voi adânci rana dezaprobând-o.
Sunetul ploii pe frunze poate fi auzit.
Dar mai fragilă
e roua lacrimilor mele pe mâneci chiar și primăvara.
În așteptare, bradul nu se ofilește niciodată iarna.
Dacă aș putea folosi cuvintele ca flori împrăștiate și frunze care cad,
ce flăcări ar avea poemele mele!
Îți cedez victoria, Mariko.
Poemele tale au fost întotdeauna mai bune.
Spune-mi...
pilotul a fost deja la Yabushige?
Da.
Dar seniorul Yabushige l-a refuzat.
Se va răzgândi după ziua de azi.
Hiromatsu s-a asigurat de lucrul ăsta.
Pilotul și Yabushige sunt ca uliii.
Au aripi scurte și sunt previzibili.
Atunci...
seniorul Hiromatsu...
Hiromatsu...
vechiul meu prieten...
își cunoștea bine datoria.
Osaka trebuie să fie convinsă că m-a învins.
Tu ești pregătită să-ți faci datoria?
Sunt pregătită.
Grăbiți-vă!
Mai repede!
Ce faci? Mai repede!
Da...
Dacă află seniorul Toranaga că te-ai dat cu pilotul...
N-o să mor pentru un bătrân nebun!
Dar pilotul e periculos!
- Unchiule! - Ce vrei?
Ai grijă de tine!
A însemnat mult pentru mine ce ai spus deunăzi.
Despre aliați, despre tine, despre mine.
- Aliați? - Da. Aliați!
Suntem aliați!
Vine cineva.
Seniorul Toranaga mi-a cerut să vă însoțesc la Osaka.
Mulțumesc, fiule.
Mi-ai mai dat un răgaz.
Nu-l voi irosi.
Amândoi, tu și Hiromatsu.
Nu-l voi irosi!
Subtitrarea: Corina Negreanu